Document ID: 32013R0436

32013R0436
L 129/23
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 436/2013
od 7. svibnja 2013.
o odobrenju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Queijo de Cabra Transmontano/Queijo de Cabra Transmontano Velho (ZOI))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
budući da:
(1)
Uredba (EU) br. 1151/2012 stupila je na snagu 3. siječnja 2013. Njome je stavljena izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).
(2)
U skladu s prvim podstavkom članka 9. stavka 1. Uredbe (EU) br. 510/2006, Komisija je ispitala zahtjev Portugala za odobrenje izmjena specifikacije za zaštićenu oznaku izvornosti „Queijo de Cabra Transmontano”/„Queijo de Cabra Transmontano Velho” registriranu u skladu s Uredbom Komisije (EU) br. 1263/96 (3).
(3)
Kako te izmjene nisu manje, Komisija je objavila zahtjev za izmjenom u Službenom listu Europske unije (4), kako se zahtijeva člankom 6. stavkom 2. Uredbe (EZ) br. 510/2006. Budući da Komisiji nije dostavljen ni jedan prigovor u smislu članka 7. Uredbe (EZ) br. 510/2006, izmjene bi trebalo odobriti,
DONIJELA JE OVU UREDBU:
Članak 1.
Ovim se odobravaju izmjene specifikacije objavljene u Službenom listu Europske unije koje se odnose na naziv u Prilogu I. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. svibnja 2013.

Labels: 3
18
17